CELEX: 62016CN0158
Language: fi
Date: 2016-03-16 00:00:00
Title: Asia C-158/16: Ennakkoratkaisupyyntö, jonka Juzgado Contencioso-Administrativo n° 1 de Oviedo (Espanja) on esittänyt 16.3.2016 – Margarita Isabel Vega González v. Consejería de Hacienda y Sector Público de la Administración del Principado de Asturias

13.6.2016   
            
            
               FI
            
            
               Euroopan unionin virallinen lehti
            
            
               C 211/30
            
         
      Ennakkoratkaisupyyntö, jonka Juzgado Contencioso-Administrativo no 1 de Oviedo (Espanja) on esittänyt 16.3.2016 – Margarita Isabel Vega González v. Consejería de Hacienda y Sector Público de la Administración del Principado de Asturias
      (Asia C-158/16)
      (2016/C 211/38)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado Contencioso-Administrativo no 1 de Oviedo
      
         Pääasian asianosaiset
      
      
         Kantaja: Margarita Isabel Vega González
      
         Vastaaja: Consejería de Hacienda y Sector Público de la Administración del Principado de Asturias
      
         Ennakkoratkaisukysymykset
      
      
                  1)
               
               
                  Onko määräaikaisesta työstä 28.6.1999 annetun neuvoston direktiivin 1999/70/EY (1) liitteessä olevan määräaikaista työtä koskevan puitesopimuksen 4 lausekkeessa tarkoitettua ilmaisua työehdot tulkittava siten, että kyseinen käsite kattaa oikeudellisen aseman, jossa määräaikaisessa työsuhteessa oleva työntekijä, joka on valittu poliittiseen edustajantoimeen, voi vakinaisen henkilöstön tavoin hakemuksesta keskeyttää työsuhteensa voidakseen siten palata työpaikkaansa kyseisen edustajantoimen parlamentissa päätyttyä?
               
            
                  2)
               
               
                  Onko määräaikaisesta työstä 28.6.1999 annetun neuvoston direktiivin 1999/70/EY liitteessä olevan määräaikaista työtä koskevan puitesopimuksen 4 lausekkeessa tarkoitettua syrjintäkiellon periaatetta tulkittava siten, että se on esteenä Asturian julkishallinnon palvelussuhteiden järjestämisestä annetun lain 3/1985 kaltaiselle alueelliselle lainsäädännölle, kun sen 59.2 §:ssä kielletään kokonaan ja ehdottomasti tunnustamasta väliaikaisille virkamiehille erityisen tehtävän hoitamista koskevaa hallinnollista asemaa, jos heidät valitaan parlamentin jäseniksi, vaikka kyseinen oikeus tunnustetaan vakinaisille virkamiehille?
               
            
         (1)  EYVL L 175, s. 43.